<classify> Mkuu wa wilaya hiyo, Chande Nalicho aliyasema hayo jana wakati akizungumza na waandishi wa habari juu ya kudorora kwa zao hilo ofisini kwake mjini Namtumbo.Nalicho alieleza kuwa uzalishaji wa tumbaku katika wilaya hiyo umeshuka kwa kiwango kikubwa kutoka wastani wa tani 1,000,000 kwa mwaka katika miaka mitano iliyopita hadi kufikia tani 900,000 mwaka 2014, jambo linalotishia kushuka kwa uchumi wa wilaya hiyo.Alisema tabia ya wizi na kubambikia madeni wakulima inayofanywa na viongozi wa vyama vya msingi vya ushirika kumewafanya wakulima wengi kukatishwa tamaa hivyo kuamua kupunguza uzalishaji wa tumbaku na kuanza kulima mazao mengine wanayoona kuwa yatasaidia kuwainua kiuchumi badala ya tumbaku zao ambalo kwa sasa linakabiliwa na tatizo la bei.Kwa mujibu wa mkuu huyo wa wilaya , hata kiasi cha tani 900,000 zilizopatikana msimu huu zimetokana na juhudi kubwa za viongozi wa serikali kupita kwa wakulima kuhamasisha kilimo hicho,hata hivyo bado wengi wao wameonesha hawako tayari kulima tumbaku na kuna wakulima ambao wana shehena kubwa ya tumbaku majumbani wakipinga kuuza kwa bei ndogo iliyotangazwa na makampuni yanayonunua zao hilo.Akizungumzia kukamatwa kwa baadhi ya viongozi 18 wa vyama vya msingi vya ushirika, Nalicho alimpongeza Rais mstaafu wa Awamu ya Nne, Jakaya Kikwete kwa kuingilia kati suala hilo na kusema kuwa linaweza kurudisha morali ya wakulima kuendelea tena na uzalishaji wa tumbaku.  <topic>: uchumi 